Ինչպես գիտեք, Սիրիայի իսլամիստ ահաբեկիչների «թուրքական մայրուղով» են անցնում ոչ միայն զինյալները, այլեւ նրանց ուղարկվող զինամթերքի եւ այլ անհրաժեշտ իրերի մի մասը: Համաձայն թուրքական եւ միջազգային մամուլի հրապարակումների՝ Թուրքիան Ազգային հետախուզական ծառայության միջոցով 2012թ.֊ից ակտիվորեն ապահովում է սիրիական ապստամբներին, այդ թվում ԻՊ-ին, զինամթերքով ու թիկունքային օժանդակությամբ: Բնականաբար, փորձ է արվում այս ամենն իրականացնել հնարավորինս աննկատ: 2014թ. հունվարին Ադանայի մոտ ոստիկանները կանգնեցրին դեպի Սիրիա ուղեւորվող բեռնատար, որը պատկանում էր «Մարդկային բարեգործության հիմնադրամին» (İnsani Yardım Vakfı, այս հիմնադրամը մերձիշխանական է):